Z A P I S N I K 
14. sjednice Vijeća Mjesnog odbora Trnje

održane u utorak, 12. srpnja 2022.

u prostorijama Mjesnog odbora Trnje, Trnjanska cesta 21, Zagreb,

s početkom u 19,00 sati

NAZOČNI ČLANOVI VIJEĆA: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.
Predsjedava: Ivana Božić Valkaj, predsjednica Vijeća Mjesnog odbora Trnje.
Zapisnik vodi: Anton Novak, potpredsjednik  Vijeća Mjesnog odbora Trnje.     
        Predsjednica konstatira da su nazočni svi članovi Vijeća, što znači da Vijeće može pravovaljano odlučivati, pozdravlja sve prisutne, otvara 14. sjednicu Vijeća Mjesnog odbora Trnje i poziva članove Vijeća da prihvate zapisnik 13. sjednice.

        Bez rasprave, Vijeće jednoglasno prihvaća tekst zapisnika sa 13. sjednice Vijeća održane 14. lipnja 2022., bez izmjena.
        Predsjednica predlaže nadopunu dnevnog reda točkom: Dogovor u svezi prijedloga za izmjene i dopune GUP-a Grada Zagreba.
        Na prijedlog predsjednice Vijeće jednoglasno utvrđuje
D N E V N I  R E D

1.  GODIŠNJI IZVJEŠTAJ O IZVRŠENJU FINANCIJSKOG PLANA Mjesnog odbora Trnje   

     za 2021.
2.  Rasprava o prijedlozima za PKA 23 (Plan komunalnih aktivnosti) za Mjesni odbor 

     Trnje

3.  Dogovor u svezi prijedloga za izmjene i dopune GUP-a Grada Zagreba
4.  Pitanja, prijedlozi i obavijesti 

Ad 1.  GODIŠNJI IZVJEŠTAJ O IZVRŠENJU FINANCIJSKOG PLANA Mjesnog odbora 
           Trnje za 2021.
Članovi Vijeća su primili pisani materijal uz poziv.
Predsjednica informira nazočne o predmetu rasprave i odlučivanja. Otvara raspravu.

U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.
GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora Trnje za 2021.

Tekst izvještaja se prilaže ovom zapisniku i njegov je sastavni dio.

Ad 2. Rasprava o prijedlozima za PKA 23 (Plan komunalnih aktivnosti) za Mjesni odbor Trnje

 Predsjednica informira nazočne o predmetu rasprave i odlučivanja. Otvara raspravu.
U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.

Svi članovi Vijeća se slažu oko prijedloga:
1. Izvedba privremenog parka na spoju Sprečke ulice  i Ulice Ljubomira Marakovića

2. Projektna dokumentacija za Karašičku ulicu

Ad 3. Dogovor u svezi prijedloga za izmjene i dopune GUP-a Grada Zagreba

Predsjednica informira nazočne o predmetu rasprave i odlučivanja. Otvara raspravu.

U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.

Predsjednica obavještava vijećnike o poduzetim radnjama u svezi analize postojećih planova. Na prethodnoj sjednici se uputilo vijećnike u planirani tok procesa pri izradi izmjena i dopuna GUP-a Grada Zagreba. Nastavno na zadani okvir izlaže sve problematizirane točke, odnosno dijelove za koje se smatra da bi trebalo intervenirati;

To su slijedom:

· Parcela između Rujničke ulice i 8. policijske postaje, k.č.br. 1718/12, k.o. Trnje; parcela je djelomično u vlasništvu GRAD ZAGREB, OIB: 61817894937, TRG STJEPANA RADIĆA 1, 10000 ZAGREB i djelomično u vlasništvu RIMOKATOLIČKA ŽUPA KRISTA KRALJA, OIB: 55455078338, TRG KARDINALA FRANJE ŠEPERA 1, 10000 ZAGREB; nastavlja se na niz  - zonu društvene namjene te se iznosi prijedlog da se ista djelomično proglasi zonom društvene namjene, a djelomično da ostane u zoni mješovite namjene; predmetna parcela je u obuhvatu UPU Njivice. 

· Zona NK Trnje; k.č.br. 1718/1, k.o. Trnje u vlasništvu GRAD ZAGREB, OIB: 61817894937, TRG STJEPANA RADIĆA 1, 10000 ZAGREB i djelomično u vlasništvu RIMOKATOLIČKA ŽUPA KRISTA KRALJA, OIB: 55455078338; predlaže se izmjena urbanog pravila 2.11 – odnosno predlaže se obustava daljnje gradnje, promjena zone iz oznake Z4 (JAVNE GRADSKE POVRŠINE – TEMATSKE ZONE) u R2 – sportsko-rekreacijska namjena – sport bez gradnje – što vijećnici problematiziraju iz razloga što se smatra da se u budućnosti treba ostaviti mogućnost dogradnje pomoćnih sportskih objekata ( svlačionice, sanitarije, uredi i sl.) 

· Bosutska ulica – glavno igralište NK Trnje, k.č.br. 1567, k.o. Trnje, trenutno označeno oznakom R1 - SPORTSKO-REKREACIJSKA NAMJENA – SPORT S GRADNJOM; predlaže se zamjena oznake – namjene u R2 - SPORTSKO-REKREACIJSKA NAMJENA – SPORT BEZ GRADNJE; urbano pravilo 2.10. – problematizira se mogućnost eventualne rekonstrukcije kontaktne zone samog igrališta i Bosutske ulice

· Tržnica Trnje, k.č.br. 1600, k.o. Trnje; u sklopu UPU Kruge; kazeta C1-1; obuhvaća i Učenički dom; preispitati osnovanost spajanja parcele Tržnice i Učeničkog doma F. Bučara; komentiralo se predloženo na afirmativan način; preispituje se osnovanost takvog planiranja obzirom na vlasničke odnose i činjenicu da od kada je UPU Kruge kao plan donesen, se nije dogodila nikakava pozitivna promjena u smjeru revitalizacije, nego dapače, ubrzano propadanje 

· Zatim predsjednica prezentira grafički dio plana UPU Kruge sa naglaskom na predloženu geometriju planiranih kazeta; vijećnici se afirmativno izjašnjavaju u smislu preispitivanja plana UPU Kruge iz razloga neodrživosti planskih pretpostavki; kazete obuhvaćaju cijelo naselje, osim izuzetog dijela Sprečka/ dio Ukrinske ulice koje su paradoksalno izgrađene, dok se obuhvat nije mijenjao  osim na dijelu kazeta – D1-3b i D1-3a; predlaže se ostavljanja mogućnosti pojedinačnih zahvata – rekonstrukcija i dogradnja; predlaže se ostavljanje mogućnosti manjeg okrupnjivanja čestica, jer je ovakav obuhvat pojedinih kazeta nerealan;

· Iznosi i prijedlog da se preispita potreba izvedbe ulice paralelne sa Slavonskom avenijom koja bi spajala ulice Lj. Marakovića, Sprečku i Ukrinsku ulicu; ta predložena trasa prometnice ne vodi nikamo dalje; nije uklopljena u GUP; stanovnici se pojedinačno protive takvom prijedlogu zbog ionako povećanog prometa u slijepim ulicama; ulica će smanjiti kvalitetu života u predmetnim ulicama već smanjenu uslijed izgradnje višestambenih zgrada unutar obuhvata gdje se planom predmnijevalo očuvanje postojeće matrice niskih obiteljskih kuća;

Josip Turković predlaže da se preispita mogućnost trase produžetka Bosutske ulice, uz Crkvu Krista Kralja, koja bi se u konačnici spojila sa predviđenom trasom ulice Kruge; postojeći priključak – izlazak iz naselja je podkapacitiran (Karašička-Kruge); na ovaj način bi se odteretio taj  neadekvatan izlazak/ ulazak iz naselja.

Svi vijećnici se slažu sa prijedlogom.  

Ove i ostale prijedloge će se predložiti i opisati u formi Zaključka za 15. sjednicu VMO Trnje, koja će se održati u zadnjem tjednu kolovoza, 23.08.2022.   

Ad 5. Pitanja, prijedlozi i obavijesti 

Predsjednica informira prisutne članove Vijeća o uputama za davanje prijedloga u svezi  izmjena GUP-a, o održanom sastanku sa predstavnicima Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektor  za promet te dogovorenim aktivnostima i rješenjima prometne problematike unutar obuhvata Mjesnog odbora Trnje.

Dovršeno u 20,30 sati.
KLASA:024-08/22-003/1438
URBROJ:251-13-11-17-22-3
Zagreb, 12. srpnja 2022.

 Zapisnik sastavio:                                                                        Predsjednica                                                                                                                                                                                                                                                                 

                                                                                          Vijeća Mjesnog odbora Trnje
 Antun Novak, v.r.                                                  Ivana Božić Valkaj, dipl.ing.arh., ovl.arh., v.r.                                                               
Prilozi zapisnika
Na temelju članka 99. stavka 1. točka 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22,, Financijskog plana Gradske četvrti Trnje za 2021. (Službeni glasnik Grada Zagreba 3/21 i 26/21) i članka 28. Poslovnika o radu Vijeća Mjesnog odbora Trnje, Vijeće Mjesnog odbora Trnje na 14. sjednici, 12. srpnja 2022., donijelo je

GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora Trnje za 2021.
Članak 1. 

Godišnji izvještaj o izvršenju Financijskog plana Mjesnog odbora Trnje za 2021. sadrži:
	Broj ek. klasifik.
	OSNOVNA I POTANJA NAMJENA
	Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	556.659,00
	556.659,00
	555.737,02
	99,83

	3
	RASHODI POSLOVANJA
	556.659,00
	556.659,00
	555.737,02
	99,83

	32
	Materijalni rashodi
	556.659,00
	556.659,00
	555.737,02
	99,83

	323
	Rashodi za usluge
	473.459,00
	473.459,00
	472.744,21
	99,85

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	473.459,00
	473.459,00
	472.744,21
	99,85

	 
	ODRŽAVANJE JAVNIH POVRŠINA
	187.197,00
	187.197,00
	187.197,00
	100,00

	 
	ODRŽAVANJE NERAZVRSTANIH CESTA
	286.262,00
	286.262,00
	285.547,21
	99,75

	329
	Ostali nespomenuti rashodi poslovanja
	83.200,00
	83.200,00
	82.992,81
	99,75

	3291
	Naknade za rad predstavničkih i izvršnih tijela, povjerenstava i slično
	79.000,00
	79.000,00
	82.992,81
	105,05

	3299
	Ostali nespomenuti rashodi poslovanja
	4.200,00
	4.200,00
	0,00
	0,00


Članak 2.

Ovaj će Godišnji obračun biti objavljen na oglasnoj ploči Mjesnog odbora Trnje.

 Predsjednica 

 Vijeća Mjesnog odbora Trnje

                                                                                   Ivana Božić Valkaj, dipl.ing.arh., ovl.arh., v.r.

KLASA: 024-08/22-003/1438

UR BROJ: 251-13-11-17-22-4

ZAGREB, 12. srpnja 2022.

